Моравецки : " Северен поток 2 " ще позволи на Русия да влезе марширувайки в Киев Както заяви полският премиер , след стартирането на " Северен поток 2 " украинската система за транспортиране на газ ще се окаже ненужна , цитира изявлението на Матеуш Моравецки ТАСС . Полският премиер Матеуш Моравецки твърди , че пускането на газопровода " Северен поток - 2 " ще направи украинската система за транспортиране на газ ненужна и ще позволи на Москва да " марширува " в Киев . Това заяви премиерът на Полша на конференция в Хамбург . Според Моравецки , на изток от Одер " никой не вярва , че това [ Северен поток 2 ] е бизнес проект " . " Ще бъдете изненадани кого цитирам , но Ленин е казал , че " капиталистите са толкова алчни , че ще ни продадат въжето , на което ще ги обесим . " Сега ние , европейците трябва да плащаме на руснаците за газ , от който те ще печелят огромни средства , за да инвестират във въоръжените си сили , а ние ще молим американците да ни защитят от Русия . Това е логиката на това , за което говори Ленин " , цитира Моровецки Полската печатна агенция . Проектът " Северен поток 2 " включва изграждането на две съоръжения на газопровода с общ капацитет от 55 милиарда куб . м газ годишно от крайбрежието на Русия през Балтийско море до Германия . Стойността на строителството възлиза на 9 , 5 милиарда евро , стартът на тръбопровода се очаква до края на 2019 година . Тръбопроводът ще заобиколи транзитните държави - Украйна , Беларус , Полша и други източноевропейски и балтийски страни , преминавайки през изключителните икономически зони и териториални води на пет държави - Русия , Финландия , Швеция , Дания и Германия . Разрешението за изграждане на газопровода не е издадено само от Дания , което според премиера на страната Ларс Льоке Расмусен ще блокира или отложи изпълнението на проекта , уточнява в коментара си ТАСС . Изпълнител на проекта за строителство на газопровода се явява Nord Stream 2 AG , чийто единствен акционер е " Газпром " . Партньорите на " Газпром " - немските Wintershall и Uniper , австрийската компания OMV , френската Engie и Royal Dutch Shell ( Великобритания и Холандия ) ще финансират 50 % от проекта . Александър Иванников , ръководител на департамент в " Газпром " , съобщи по - рано , че общата сума на привлечените средства от " Северен поток 2 " от партньори е достигнала 2 млрд . евро , позовава се на думите му ТАСС .